Bekende pa's se dogters bring hul hulde | SARIE
Bekende pa’s se dogters bring hul hulde	deur admin
“My pa glo jou liggaam is jou tempel. Dis belangrik dat ek daarna omsien, genoeg slaap, en nie alkohol drink en rook nie. Hy het my geleer gaskoeldrank en witbrood is sleg vir my, maar ek kon steeds besluit of ek dit wil eet. Dit het ’n groot invloed op my gehad. Ek het ’n liefde vir kook enheilsame kos ontwikkel en bestuur al jare lank my restaurant, Casalinga, net buite Johannesburg.
Gary: “Daar is ’n gesegde wat sê ‘geluk is aansteeklik’. Dít is Jenny. Sy’s altyd gelukkig. Van kleins af het sy hierdie glimlag op haar gesig gehad. Ek dink sy het dit van my pa geërf, hy het altyd so gelag. Dit help ook in haar restaurant – sy is nooit ongeskik met haar klante nie. Jenny werk ook baie hard. Ek glo as elkeen in Suid- Afrika net hard kan werk, gaan ons ’n fantastiese toekoms hê.”
“Ek was vooraf senuweeagtig oor hoe die publiek my boetiek sou ontvang; ek het druk ervaar om suksesvol te wees omdat hy ’n groot sakeman is. Tog dink ek almal wat ’n sakeonderneming begin, ervaar druk. My pa sê altyd jy moet betrokke wees by elke aspek van jou onderneming – van kliëntediens tot geldsake. Jy kan nóú vir hom vra hoeveel ’n blikkie baked beans kos en hy sal weet.
My pa het nog altyd hard gewerk, maar hy het ook ’n gesinslewe gehad. Ek hoop ek sal ook soos hy my vinger op die pols van albei kan hê. ’n Ondersteuningstelsel is belangrik. Jou familie moet aan boord wees as jy ’n onderneming begin.
“Jy kan jou nie kwel oor wat mense dink nie’
Hannah Borthwick, die akteur James Borthwick (van TV-reekse soos Erfsondes, Konsternasie oppiestasie en Fees van die ongenooides) se jongste dogter, het in haar pa se akteursvoetspore gevolg, al het sy geweet werksaanbiedinge kom ongereeld en die bedryf is geldelik onstabiel. Sy is te sien in die toneelstuk Janneman saam met Sandra Prinsloo en Franci Swanepoel. Hannah is ook besig met haar meestersgraad in drama aan die Universiteit Stellenbosch.
James: “As Hannah besluit het om toneelspeel as loopbaan te volg sal haar passie en liefde vir die teater ’n groot plus wees. Jy kan nooit voorspel of iemand ’n sukses daarvan gaan maak nie. Ek is al 35 jaar in die bedryf en weet nog nie wat die definisie van ‘sukses’ is nie, maar ek was nog altydlief vir toneelspeel! Ek hoop Hannah het van my geleer om elke projek met toewyding aan te pak, maar terselfdertyd haarself nie te ernstig op te neem nie.”
Ja dit laat my terug dink aan my pa was baie hard werkend en ook baie fiks maar vandag dit is nou vadersdag is hy nie meer met ons, maar dit stek my gerus hy is op die ouderdom van 91 oorlede en het n goeie lewe gahad. Liefde vir PA Ria